KOMISSION ASETUS (EY) N:o 601/2006,

annettu 18 päivänä huhtikuuta 2006,

Euroopan parlamentin ja neuvoston asetuksen (EY) N:o 184/2005 täytäntöönpanosta tietojen toimittamismuodon ja -menettelyn osalta

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon maksutasetta, kansainvälistä palvelukauppaa ja suoria ulkomaisia sijoituksia koskevista yhteisön tilastoista 12 päivänä tammikuuta 2005 annetun Euroopan parlamentin ja neuvoston asetuksen (EY) N:o 184/2005 (1) ja erityisesti sen 7 artiklan,

sekä katsoo seuraavaa:

Asetuksella (EY) N:o 184/2005 perustetaan yhteinen kehys maksutasetta, kansainvälistä palvelukauppaa ja suoria ulkomaisia sijoituksia koskevien yhteisön tilastojen järjestelmälliseksi tuottamiseksi.

On tarpeen määrittää vaadittavien tietojen toimittamismuoto ja -menettely, jotta voitaisiin tuottaa jäsenvaltioiden kesken vertailukelpoisia ja yhdenmukaistettuja tietoja, pienentää tietojen toimittamisessa tapahtuvien virheiden riskiä ja nopeuttaa kerättyjen tietojen käsittelyä sekä niiden tarjoamista käyttäjille. Olisikin annettava täytäntöönpanosääntöjä, joilla täydennetään vuosittain tarkistettavassa Eurostatin maksutaseoppaassa (vademecum) annettuja ohjeita.

Tässä asetuksessa säädetyt toimenpiteet ovat asetuksella (EY) N:o 184/2005 perustetun maksutasekomitean lausunnon mukaiset,

ON ANTANUT TÄMÄN ASETUKSEN:

1 artikla

Tietojen toimittaminen

Jäsenvaltioiden on toimitettava komissiolle (Eurostatille) tiedot sähköisessä muodossa komission (Eurostatin) ylläpitämän tietojen keskitetyn vastaanottopisteen kautta.

Komissio (Eurostat) tuo saataville keskitettyä vastaanottopistettä koskevan yksityiskohtaisen asiakirja-aineiston ja antaa suuntaviivat, jotka koskevat vastaanottopisteen kanssa yhteensopivien tiedonsiirtotapojen toteuttamista.

2 artikla

Tietomuoto

Jäsenvaltioiden on käytettävä Gesmes-tietomuotoa komission (Eurostat) täsmentämien tiedonsiirtostandardien mukaisesti. Komissio (Eurostat) tuo saataville tällaisia standardeja koskevan yksityiskohtaisen asiakirja-aineiston ja antaa suuntaviivat, jotka koskevat tämän asetuksen vaatimusten mukaista standardien täytäntöönpanoa.

Valmistajakohtaisia tietomuotoja ei käytetä.

3 artikla

Tietomuodon tekniset eritelmät

Tietorakenteen tekniset eritelmät annetaan tämän asetuksen liitteessä.

4 artikla

Voimaantulo

Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

(1) EUVL L 35, 8.2.2005, s. 23.

LIITE

Tietorakenteen tekniset eritelmät

JOHDANTO

Tietuerakenteiden standardointi on olennaisen tärkeää tehokkaan tietojenkäsittelyn kannalta. Se on tarpeellinen vaihe, kun tuotetaan tietoja, jotka ovat komission (Eurostatin) määrittämien tiedonsiirtostandardien mukaisia. Gesmes-muoto on ainoa keino, jota käytetään toimitettaessa maksutasetilastotietoja jäsenvaltioilta komissiolle (Eurostatille).

TIETOKOKONAISUUDET

Seuraavia 5:tä tietokokonaisuutta käytetään maksutaseilmoituksissa:

Tietokokonaisuuden tunnus Kuvaus BOP_EUR_Q Euro-indikaattorit BOP_FDI_A Suorat ulkomaiset sijoitukset BOP_ITS_A Kansainvälinen palvelukauppa BOP_POS_A Suorien ulkomaisten sijoitusten kantatiedot BOP_Q_Q Neljännesvuositilastot

TIETORAKENNE, KOODILUETTELOT JA ATTRIBUUTIT

Tässä osassa annetaan yleiskuvaus käytettävistä tietorakenteesta, koodiluetteloista ja attribuuteista. Käytettävissä olevat attribuuttiarvot ovat Eurostatin maksutaseoppaan (Balance of Payments Vademecum) tuoreimmassa versiossa.

1) Tiheys

a) Määritelmä: sarjan tiheys

b) Koodiluettelon nimi: CL_FREQ

c) Muoto: AN1

2) Viitealue tai ilmoittaja

a) Määritelmä: mitattavaan talousilmiöön liittyvä maa tai maiden maantieteellinen/poliittinen ryhmä. Tätä yksikköä kutsutaan myös ilmoittajaksi.

b) Koodiluettelon nimi: CL_AREA_EE

c) Muoto: AN2

d) Käytetyt tyyppilyhenteet: COU maa, ECO talousalue, GEO maantieteellinen alue, ORG kansainvälinen organisaatio

3) Korjausindikaattori

a) Määritelmä: osoittaa, onko tietoihin sovellettu kausikorjausta ja/tai työpäiväkorjausta

b) Koodiluettelon nimi: CL_ADJUSTMENT

c) Muoto: AN1

4) Tiedon tyyppi

a) Määritelmä: kuvaa tiedon tyyppiä, esim. maksutasetilastoissa varanto, virta

b) Koodiluettelon nimi: CL_DATA_TYPE_BOP

c) Muoto: AN1

5) Maksutasekoodattu kohta

a) Määritelmä: maksutasejaottelusta koodattu kohta

b) Koodiluettelon nimi: CL_BOP_ITEM

c) Muoto: AN8

d) Käytetyt tyyppilyhenteet: STD standardikomponentti, MEM lisätietokohta (pm-kohta), SUP täydentävää tietoa, XOE Eurostatin/OECD:n tai Eurostatin kohta, ECB EKP:n kohta, IIP kansainvälisten investointien kantatiedot

6) Valuuttajaottelu

a) Määritelmä: viittaa taloustoimien ja kantatietojen valuuttajaotteluun

b) Koodiluettelon nimi: CL_CURR_BRKDWN

c) Muoto: AN1

7) Vastapuolen alue

a) Määritelmä: maa tai maiden maantieteellinen/taloudellinen ryhmä, jossa viitealueella tai ilmoittajalla (ref_area) oli taloustoimi

b) Koodiluettelon nimi: CL_AREA_EE

c) Muoto: AN2

8) Sarjan nimellisarvo

a) Määritelmä: nimellisarvon valuutta (yhteinen valuutta, esim. euro tai ECU tai USD tai kansallinen valuutta jne.) tai erityiset nosto-oikeudet

b) Koodiluettelon nimi: CL_SERIES_DENOM

c) Muoto: AN1

9) Kotimainen taloudellinen toiminta

a) Määritelmä: kotimainen taloudellinen toiminta

b) Koodiluettelon nimi: CL_BOP_EC_ACTIV_R1

c) Muoto: N4

10) Ulkomainen taloudellinen toiminta

a) Määritelmä: ulkomainen taloudellinen toiminta

b) Koodiluettelon nimi: CL_BOP_EC_ACTIV_R1

c) Muoto: N4

11) Havainnon status (pakollinen)

a) Määritelmä: arvon laatua tai epätavallista taikka puuttuvaa arvoa koskeva tieto

b) Koodiluettelon nimi: CL_OBS_STATUS

c) Muoto: AN1

12) Havainnon luottamuksellisuus (ehdollinen)

a) Määritelmä: tieto siitä, voidaanko havainto julkistaa vastaanottavan tahon ulkopuolella

b) Koodiluettelon nimi: CL_OBS_CONF

c) Muoto: AN1

13) Lähettävä organisaatio

a) Määritelmä: yksikkö, joka lähettää tiedot

b) Koodiluettelon nimi: CL_ORGANISATION

c) Muoto: AN3

14) Vastaanottaja

a) Määritelmä: yksikkö, joka ottaa tiedot vastaan

b) Koodiluettelon nimi: CL_ORGANISATION